



Ce faci cand nu stii ce sa mai gatesti? Inventezi :) Ei bine, aceasta reteta nu este nici ratatouille nici musaka ci o combinatie intre cele doua. A iesit absolut delicioasa, ca sa nu mai vorbesc de cat de apetisant arata...





Ingrediente:

500g carne tocata de vita

o ceapa mare

4-5 catei de usturoi

o vanata mare taiata felii

un dovlecel taiat felii

3 cartofi taiati felii

1 ardei gras verde

1 gogosar rosu

2 rosii mari si bine coapte pentru sos

2 rosii mai tari pentru feliat

2 linguri bulion

patrunjel

ulei de masline

sare, piper, cimbru, busuioc









Preparare:

Ceapa taiata marunt se caleste in ulei de masline dupa care se adauga carnea, lasand sa fiarba inabusit. Dupa 15-20 min se adauga usturoiul si apoi rosiile curatate de coaja si taiate marunt. Se pune si sare, piper, cimbru, busuioc.

In paralel, se prajesc in alta tigaie feliile de cartofi, de dovlecel si de vinete, date cu putina sare. Probabil ca vinetele si dovlecelul ar fi mers fripte pe gratar dar ideea mi-a venit cand deja era prea tarziu.

Cand toate ingredientele sunt pregatite, se ia o tava, se pune un strop de ulei de masline pe fundul ei si se incepe asamblarea: cate o felie de vanata, una de dovlecel, una de rosie, una de cartof, ardei, gogosar, sau in orice alta varianta preferati. Am facut astfel doua randuri de legume iar in mijloc am rasturnat carnea . Peste toata povestea am adaugat bulion desfacut in putina apa si usturoi pisat.

Tava a mers la cuptor pana cand au fost suficient de rumene legumele. O nebunie!